## **MTÜ Korruptsioonivaba Eesti arvamus äriühingute kestliku juhtimise ja hoolsuskohustuse direktiivi kohta**

**29.04.2022**

Vastavalt teie üleskutsele esitada arvamust äriühingute kestliku juhtimise ja hoolsuskohustuse direktiivi kohta, teeb MTÜ Korruptsioonivaba Eesti järgmise seisukohavõtu:

1. Peame väga oluliseks äriühingute valitsemise läbipaistvust, kestliku arengu eesmärkide järgimist ja jätkusuutlike ärimudelite prioritiseerimist majandustegevuses.
2. Olles tutvunud analoogsete EL regulatsioonide ja direktiividega nagu:
	1. äriühingute kestlikkuse aruandluse direktiiv - corporate sustainability reporting directive (CSRD);
	2. jätkusuutlikkust käsitleva teabe avalikustamise regulatsioon finantsteenuste sektoris/sustainable finance disclosure regulation (SFDR);
	3. mittefinantsilise teabe avalikustamise direktiiv/non financial reporting directive (NFRD);
	4. vihjeandjate kaitse direktiiv
	5. ja muud rahvusvahelised äriühingute valitsemise nõuded (OECD , ILO jt)

teeme ettepaneku kaaluda hoolsuskontrolli ja kestliku juhtimise teema siduda mõne olemasoleva direktiiviga nagu näiteks CSRD.

1. Juhime tähelepanu ka asjaolule, et samasugused kestliku arengu ja hoolsuskontrolli mehhanismid peaksid laienema mitte ainult suurtele äriühingutele, vaid ka teistele suurorganisatsioonidele ja valitsusevälistele asutustele (näiteks ülikoolid, tervishoiuasutused jms).

Lugupidamisega,

Merle Ojasoo, PhD,

MTÜ Korruptsioonivaba Eesti

Juhatuse liige

*digiallkirjastatud*